20/11/2019 | Administración LocalMunicipal
Muros
Bases xerais de bolsas para deportistas do concello de Muros

ANUNCIO BASES XERAIS DE BOLSAS PARA DEPORTISTAS O Pleno do Concello de Muros, na sesión celebrada o día 26 de setembro de 2019, aprobou inicialmente as bases reguladoras para a concesión en réxime de concorrencia competitiva de bolsas para deportistas do Concello de Muros. Este acordo expúxose ao público, durante o prazo de 30 días (BOP número 188, do 3 de outubro de 2019), para a presentación de reclamacións, de conformidade co que se dispón no art.49 da LRBRL. Neste prazo non se presentou ningunha reclamación contra o citado acordo. En consecuencia, elévase a definitivo e publicase a efectos da súa entrada en vigor, cuxo texto íntegro é o seguinte: “BASES XERAIS REGULADORAS PARA A CONCESIÓN EN RÉXIME DE CONCORRENCIA COMPETITIVA DE BOLSAS PARA DEPORTISTAS DO CONCELLO DE MUROS 1. RÉXIME XURÍDICO O marco normativo polo que se rexerán as subvencións concedidas pola Concello de Muros, está constituído polas leis e disposicións que se citan a continuación e polas súas normas de desenvolvemento, así como por cantas outras normas, legais ou regulamentarias, conteñan prescricións relativas ás subvencións ou sexan susceptibles de produciren efectos no devandito ámbito: - Lei 38/2003, do 17 de novembro, xeral de subvencións e o Real decreto 887/2006, do 21 de xullo, polo que se aproba o seu regulamento. - Lei 7/1985, do 2 de abril, reguladora das bases de réxime local. - Lei 5/1997, do 22 de xullo, de administración local de Galicia. - Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. - Lei 27/2013, do 27 de decembro, de racionalización e sustentabilidade da administración local. - Lei 39/2015, do 1 de outubro, de procedemento administrativo común das administracións públicas. - Lei orgánica 1/1996, do 15 de xaneiro, de protección xurídica do menor, de modificación do Código civil e da Lei de axuizamento civil. - Lei 15/2014, do 16 de setembro, de racionalización do sector público e outras medidas de reforma administrativa. - Lei orgánica 15/1999, do 13 de decembro, de protección de datos de carácter persoal, e Regulamento (UE) 2016/67, relativo á protección das persoas físicas no que respecta ao tratamento de datos persoais e á libre circulación destes datos e polo que se derroga a Directiva 95/46/CE (Regulamento xeral de protección de datos). - Lei 11/2007, do 22 de xuño, de acceso electrónico dos cidadáns aos servizos públicos. - Lei 59/2003, do 19 de decembro, de sinatura electrónica. - Lei 9/2007, do 13 de xuño, de subvención de Galicia e o Decreto 11/2009, do 8 de xaneiro, polo que se aproba o seu regulamento. - Lei galega 12/2011, do 26 de decembro, de medidas fiscais e administrativas. - Bases de execución do orzamento de 2015 prorrogado do Concello de Muros - Ordenanza xeral de administración electrónica do Concello de Muros - Lei orgánica 3/2007, do 22 de marzo, para a igualdade efectiva de mulleres e homes. - Lei 3/2012, do 2 de abril, do deporte de Galicia. - Estatuto de autonomía de Galicia de 1981. - Lei 3/1983, do 15 de xuño, de normalización lingüística. - Carta europea das linguas rexionais ou minoritarias do 5 de novembro de 1992, BOE nº 222, do 15 de setembro de 2001. - Plan xeral de normalización da lingua galega, aprobado por unanimidade do Parlamento de Galicia o día 21 de setembro de 2004. - Regulamento do uso do galego do Concello de Muros, publicada no BOP nº 79, do 27/04/2016. - O procedemento de aprobación e o réxime de publicación queda sometido ao previsto no artigo 49 da Lei 7/1985, do 2 de abril, reguladora das bases de réxime local (aprobación inicial, exposición pública por prazo mínimo de 30 días para a presentación de reclamacións e suxestións, e posterior aprobación definitiva polo Pleno mediante resolución, no seu caso, das reclamacións, salvo que aquelas non foran presentadas entendéndose definitivamente adoptado o acordo ata entón provisional). 2. DATOS DAS BASES 3. OBXECTO A universalización da práctica deportiva ten un papel moi importante na sociedade, actuando de maneira transversal en moitos valores sociais de grande importancia para a mellora da calidade de vida da cidadanía. É por isto fundamental facilitar o acceso á práctica deportiva a través da consolidación da igualdade de oportunidades no deporte. O Concello de Muros ten como obxectivo a promoción e difusión do deporte e é consciente dos esforzos de moitos e moitas deportistas con talento e do difícil que é progresar naqueles deportes que teñen un carácter individual. Por isto, esta convocatoria de bolsas ten como obxecto apoiar a práctica e o rendemento deportivo, tanto en relación ao perfeccionamento técnico e obtención de maior rendemento nas respectivas modalidades deportivas, como facilitando a súa participación en eventos deportivos. Considérase deporte de “carácter individual” todo aquel deporte que, segundo a súa regulamentación, é practicado por 1 ou 2 deportistas como máximo. Exclúense da presente convocatoria os cursos dirixidos á obtención de títulos académicos ou deportivos. Estas bolsas serán compatibles con outras axudas públicas ou privadas para a mesma finalidade, que a persoa solicitante deberá comunicar ao Concello de Muros. Inclúense nesta convocatoria os programas e actividades desenvolvidos dende o 1 de xaneiro ata o 31 de decembro do ano en curso.4. TRAMITACIÓN As bolsas desta convocatoria tramitaranse de xeito telemático a través da sede electrónica do Concello de Muros (muros. sedelectronica. gal). A tramitación telemática aplicarase a todas as fases do procedemento: solicitude, concesión, pago, alegacións e recursos; incluíndo en cada unha delas, as notificacións e as comunicacións, os requirimentos de información e documentación, e os envíos de documentación que foran necesarios para tramitar os expedientes. A tramitación destas bolsas será de conformidade co establecido na Lei 39/2015, do 1 de outubro, do procedemento administrativo común das administracións públicas. Conforme ao disposto no artigo 40 da Lei 39/2015, notificaránselles ás persoas interesadas as resolucións e actos administrativos que afecten aos seus dereitos e intereses. A resolución das persoas admitidas e excluídas e a adxudicación das bolsas, por tratarse dun acto integrante dun procedemento de concorrencia competitiva, e de conformidade co establecido no artigo 45 da Lei 39/2015, notificarase mediante publicación no taboleiro de anuncios da sede electrónica e na páxina web do Concello de Muros, e producirá os mesmos efectos que a notificación individualizada. Todo isto sen prexuízo do cumprimento da normativa vixente en materia de notificacións administrativas.5. SOLICITANTES Poderán participar nesta convocatoria os/as deportistas que reúnan os seguintes requisitos: 5.1. Os deportes practicados polos/as deportistas aspirantes á bolsa deberán pertencer a un dos deportes olímpicos e disciplinas asociadas, tanto de verán como de inverno, incluídos no programa oficial dos últimos Xogos Olímpicos. Excepcionalmente admitiranse outros deportes que se puideran integrar nos seguintes Xogos Olímpicos e que estean aprobados polo COI.5.2. Ser maior dos 10 anos no momento de solicitude da bolsa.5.3. Acreditar a residencia no Concello de Muros mediante a presentación dun volante de empadroamento.5.4. Contar con licenza federativa vixente no momento de solicitude da bolsa, expedida pola federación correspondente. Unicamente se poderá solicitar unha bolsa por modalidade deportiva.5.5. No caso dos/as menores de idade, a persoa solicitante será sempre o/a menor e o/a representante será o pai, nai ou titor/a legal do/a menor/a, que se responsabilizará de todas as obrigas como beneficiario/a da bolsa.5.6. Non estar incursos en ningún dos supostos de incapacidade ou incompatibilidade para a percepción de axudas ou subvencións públicas.5.7. Estar ao día nas súas obrigas tributarias e coa Seguridade Social.5.8. Obrigas das persoas solicitantes. Tendo en conta que a tramitación será telemática: A persoa que presenta a solicitude da bolsa deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións dirixiranse a ese enderezo. Excepcionalmente e de forma xustificada, poderase modificar o enderezo inicial coa obriga de notificar a dita circunstancia ao Concello de Muros. Deberán dispoñer de certificado dixital: – A persoa que solicite a bolsa, ou – A persoa que a represente perante o Concello de Muros (se é distinta da que solicita a bolsa). 6. DOCUMENTACIÓN As solicitudes presentaranse de xeito telemático, a través da sede electrónica do Concello de Muros, na páxina web: muros. sedelectronica. gal Achegarase tamén a seguinte documentación que terá que vir asinada do seguinte xeito: – No caso das declaracións, compromisos e outra documentación, pola persoa que presente a solicitude da bolsa.6.1. Documento nacional de identidade ou documento que regulamentariamente o substitúa. No caso de que o solicitante da bolsa xa achegase este documento, e non sufrise variación, non será necesaria a súa achega. Neste caso deberán identificar o expediente no que foi achegado.6.2. Certificado ou volante de empadroamento no Concello de Muros no que deberá constar de forma expresa a data do seu empadroamento, co fin de verificar o requisito da base 2.3. (antigüidade ininterrompida, polo menos, de 2 anos). A data de expedición do certificado ou volante será posterior á da publicación desta convocatoria no BOP.6.3. Declaración de ter a licenza vixente na data da publicación no BOP das bases da convocatoria, expedida pola federación deportiva correspondente.6.4. Historial deportivo do ano en curso e do anterior, no que deberá constar datos como: participacións, resultados máis importantes obtidos en competicións de carácter oficial e federado (con especificacións de datas, lugar e nivel da proba). 6.5. Proxecto deportivo para a tempada actual.6.6. Declaración responsable doutras axudas.6.7. Declaración de ter licenza vixente na data de solicitude da bolsa, expedida pola federación correspondente.6.8. Se é caso, certificación (expedida pola Secretaría co Vº e prace da presidencia do Club) da pertenza do/a deportista a un club.6.9. Autorización ao Concello de Muros para solicitar as certificacións que deban emitir a Facenda Pública estatal e autonómica, o Concello de Muros e a Tesourería da Seguridade Social.6.10. Declaración orixinal de estar ao corrente das súas obrigas coa Facenda Pública estatal e autonómica, co Concello de Muros e coa Tesourería da Seguridade Social.6.11. Certificación orixinal dos datos bancarios da conta indicada para o ingreso da bolsa.6.12. Declaración orixinal da persoa representante de non estar incurso en causas de incompatibilidade ou incapacidade para contratar e percibir subvencións da administración pública e de aceptación das bases da convocatoria.6.13. Compromiso da entidade de facer constar a colaboración de Concello de Muros en toda a información que realice do desenvolvemento das actividades a través dos diferentes medios e redes sociais.7. LUGAR E PRAZO DE PRESENTACIÓN DA SOLICITUDE As solicitudes presentaranse de xeito telemático, a través da sede electrónica do Concello de Muros, na páxina web: muros. sedelectronica. gal A presentación telemática producirá plenos efectos xurídicos, sempre que a solicitude sexa presentada dentro do prazo establecido. O prazo de presentacións será de 30 días dende a publicación da convocatoria específica no BOP previa autorización do gasto polo órgano competente. O Concello de Muros publicará na súa web, www.muros. gal, e no taboleiro de anuncios da sede electrónica a relación das persoas solicitantes admitidas e excluídas, polo que a presentación de solicitude leva implícita a autorización para o tratamento dos datos das persoas solicitantes e a súa publicación nos medios descritos. As persoas solicitantes contarán cun prazo de 10 días dende a publicación da lista de admitidas e excluídas para formular as reclamacións necesarias e emendar erros. Transcorrido este prazo sen que se emenden as causas de exclusión, considerarase que desisten da súa petición nos termos do artigo 68 da Lei 39/2015. Tamén será causa de desistimento da solicitude non axustarse aos termos da convocatoria, ou o incumprimento dos requisitos establecidos nela.8. ÓRGANO COMPETENTE, COMISIÓN DE VALORACIÓN E ÓRGANO INSTRUTOR. O tribunal encargado do outorgamento destas bolsas estará composto por: - O/a concelleiro/a de deporte - Un/ha técnica do departamento de Deportes - Unha persoa do departamento de Asuntos Económicos. - O secretario municipal ou persoa na que delegue, con voz pero sen voto. A composición do tribunal publicarase no taboleiro de anuncios e na páxina web do Concello de Muros con anterioridade á súa reunión, co fin de que se poidan interpor, se é o caso, os recursos legais pertinentes. Órgano instrutor será o monitor de cultura do Concello de Muros, ou, no seu defecto, o persoal técnico que designe a Alcaldía -Presidencia mediante Resolución, quen contará coas funcións previstas nos artigos 21 e 24 da Lei de Subvencións de Galicia. A concesión das subvencións realizarase mediante un réxime de concorrencia competitiva e será aprobada por resolución de Alcaldía. O órgano instrutor da tramitación administrativa do expediente, á vista da documentación que consta neste e logo da valoración das solicitudes de conformidade cos criterios de valoración establecidos nas bases reguladoras ou, se fora o caso, co informe emitido pola Comisión Técnica se estivera prevista, formulará a vista do informe emitido polo persoal técnico da área de deportes, unha proposta de resolución de concesión, debidamente motivado, que deberá expresar o solicitante ou a relación de solicitantes que cumpran os requisitos da convocatoria para os que propón a concesión da subvención e a súa contía, así como as solicitudes desestimadas, as desistidas e as non admitidas a trámite. Esta proposta será fiscalizada. A Alcaldía do Concello de Muros ditará resolución de concesión e a disposición do gasto, que deberá notificárselles ás entidades interesadas na forma prevista na convocatoria no taboleiro de anuncios municipal, na web do Concello de Muros e na súa sede electrónica. Concederáselles un prazo de 10 días hábiles para presentaren, se fora o caso, a desistencia da solicitude, a reformulación, o cambio de obxecto, ou as alegacións que consideren oportunas. No caso de non formular desistencia expresa, a subvención considerarase aceptada tacitamente. Poderase prescindir do trámite de audiencia cando non figuren no procedemento nin sexan tidos en conta outros feitos nin outras alegacións e probas distintas ás aducidas polas persoas interesadas.9. CONCESIÓN DAS BOLSAS E NOTIFICACIÓN O tribunal formulará a súa proposta de selección de bolseiros e bolseiras e o órgano competente para ditar o acordo de adxudicación será a Xunta de Goberno Local, previo informe emitido polo persoal técnico da área de deporte respecto da aplicación do seguinte baremo.6.1. As solicitudes valoraranse segundo os seguintes criterios: a) Historial deportivo: ata 40 puntos. Valorarase os resultados de maior nivel obtidos no ano en curso en campionatos oficiais e probas oficiais recoñecidas pola federación correspondente. b) Proxecto deportivo: ata 40 puntos. Interese do proxecto presentado, a proxección de futuro do/a deportista e a súa progresión. c) Outros méritos: ata 20 puntos. O tribunal poderá valorar outros méritos, segundo a documentación presentada pola persoa solicitante. Tamén se poderá valorar a especial dificultade ou dureza na consecución dalgunha das probas deportivas.6.2 O tribunal poderá nomear os/as suplentes que considere oportunos/as, establecendo unha orde. Os/as suplentes accederán ás bolsas no caso de renuncia ou revogación por incumprimento das bases das persoas titulares.10. XUSTIFICACIÓN E PAGAMENTO O prazo para a xustificación das subvencións finalizará o 31 de decembro do ano en curso. Estas bolsas serán compatibles con outras axudas públicas ou privadas para a mesma finalidade, que a persoa solicitante deberá comunicar ao Concello de Muros. As subvencións outorgadas serán aboadas a medida que sexan xustificadas. Se non se presenta a xustificación dentro de prazo, iniciarase o expediente de anulación do correspondente compromiso. As bolsas aboaranse tras a presentación da certificación da federación deportiva correspondente acreditativa dos resultados obtidos no ano en curso. Documentación xustificativa Para o cobro da bolsa as entidades deberán presentar unha conta xustificativa, mediante a achega da documentación que, deseguido, se sinala: – Memoria de actuación xustificativa do cumprimento das condicións impostas na concesión da subvención, con indicación das actuacións realizadas e resultados obtidos. – Publicidade xerada nas competicións nas que participou o/a beneficiario/a. – No caso de non realizar publicidade deberá presentar unha declaración na cal se manifeste que non realizou ningún tipo de publicidade. – Relación detallada das subvencións ou axudas obtidas doutras administracións públicas ou entidades privadas para o mesmo obxecto ou, pola contra, declaración de non ter outras subvencións públicas ou privadas para o mesmo obxecto. – Así mesmo, no caso de concorrencia de subvencións públicas que se atopen xustificadas, poderá achegarse unha certificación da administración outorgante na que se detallen os conceptos subvencionados e os importes xustificados e período ao que se refiren os gastos. – Declaración orixinal de estar ao corrente das obrigas tributarias e coa Seguridade Social. – Non se realizará o pago da subvención mentres a persoa non acredite que se atopa ao corrente das súas obrigas tributarias e fronte a seguridade social, e non sexa entidade debedora por resolución de procedemento de reintegro.11. OBRIGAS DOS/AS BOLSEIROS/AS 11.1. Cumprir as normas dos apartados anteriores.11.2. Participar en probas ou encontros deportivos correspondentes á súa modalidade e categoría deportiva durante a temporada en curso.11.3. Publicitar a súa condición de bolseiro/a do Concello de Muros nas competicións e nas actividades deportivas en que participe. O incumprimento das condicións recollidas nestas bases, así como a renuncia á bolsa, terá como efecto a obrigatoriedade de devolución da cantidade percibida.12. INCUMPRIMENTOS E SANCIÓNS Vencido o prazo de xustificación sinalado na base 7.1 ou, no seu caso, a prórroga, sen que a entidade presentara a documentación xustificativa, requirirase para que a presente no prazo improrrogable de quince días. A falta de presentación da documentación neste prazo suporá a perda da subvención e demais responsabilidades previstas na Lei xeral de subvencións. Iniciarase o expediente de declaración de procedencia de perda de dereito de cobro da subvención con aplicación do procedemento previsto no artigo 89 do RD 887/2006, do 21 de xullo, polo que se aproba o Regulamento da Lei 38/2003, do 17 de novembro, Xeral de Subvencións e de anulación do compromiso de gasto. Disposición adicional primeira e final Estas bases entrarán en vigor a partir do día seguinte da súa publicación do texto integro no BOP mantendo a súa vixencia ata a súa derogación ou modificación expresa.” O que se fai público para xeral coñecimento. Muros, 19 de novembro de 2019. A Alcaldesa, Mª. Inés Monteagudo Romero.